Diari Oficial de la Generalitat Valenciana


Sumari del DOGV 4411, del 03-01-2003 (2002/13331)

ORDE de 9 de desembre de 2002, de la Conselleria d'Agricultura, Pesca i Alimentació, per la qual s'aprova el Pla d'Obres per a la Modernització del Regadiu i Millora d'Infraestructures Agràries al Racó d'Ademús (València).
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4411

Data del DOGV
:   03-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13158


Data del document
:   09-12-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * El Racó d'Ademús
    * programa d'actuació
    * ordenació hidràulica
    * ordenació hidroagrícola

ORDE de 9 de desembre de 2002, de la Conselleria d'Agricultura, Pesca i Alimentació, per la qual s'aprova el Pla d'Obres per a la Modernització del Regadiu i Millora d'Infraestructures Agràries al Racó d'Ademús (València). [2002/13843]
  
La Conselleria d'Agricultura, Pesca i Alimentació té entre els seus objectius prioritaris la modernització del regadiu a la Comunitat Valenciana. Això comporta la realització d'obres que milloren la gestió dels recursos hídrics per mitjà de l'aplicació de tecnologies modernes, alhora que asseguren la disponibilitat d'aigua en el moment adequat per als cultius.
  
Per estes raons, el pla d'obres redactat per la Conselleria inclou actuacions tendents a la modernització del regadiu i la millora de les infraestructures agràries al Racó d'Ademús, molt necessàries i convenients per revitalitzar l'activitat agrària de la comarca, la qual es troba hui dia muy deprimida. Amb estes actuacions s'ajudarà a augmentar el nivell de vida i de renda de la comarca.
  
Este pla d'obres afectarà els térmens municipals següents, inclosos els llogarets que en depenen:
  
Ademuz, Casas Altas, Casas Bajas, Castielfabib, Puebla de San Miguel, Torrebaja i Vallanca.
  
En conseqüència, a proposta de la Direcció General de Modernització d'Estructures Agràries, i fent ús de les facultats que tinc assignades:
  
ORDENE
  
Article 1
  
Queda aprovat el Pla d'Obres per a la Modernització del Regadiu i Millora d'Infraestructures Agràrias al Racó d'Ademús (València).
  
Article 2
  
D'acord amb l'article 62 de la Llei de Reforma i Desenrotllament Agrari i els decrets 151/1990, de 17 de setembre, 169/1991, de 30 de setembre, 13/1995, de 10 de gener, 39/1995, de 7 de març, i 105/2002, de 18 de juny, del Consell de la Generalitat Valenciana, les obres de construcció i instal·lació de basses i depòsits, estacions elevadores i de filtratge, xàrcies o conduccions principals de reg, conduccions d'interconnexió, sistemes d'informatització, automatització i control, sondatges d'investigació, millora i ampliació de camins rurals i construcció de mallades, queden classificades com d'interés general, en el grup a) de l'article 61 de la Llei de Reforma i Desenrotllament Agrari esmentada.
  
DISPOSICIONS FINALS
  
Primera
  
La Direcció General de Modernització d'Estructures Agràries dictarà les normes complementàries per a la millor aplicació de les disposicions d'esta orde.
  
Segona
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 9 de desembre de 2002
  
El consellera d'Agricultura, Pesca i Alimentació